พิธีฮัจญ์ซาอุฯ นิวนอร์มอล จำกัดจำนวนผู้เข้าแสวงบุญ ป้องกันโควิด-19
เมื่อ 29 ก.ค. ซาอุดีอาระเบียเริ่มประกอบพิธีฮัจญ์ ศาสนกิจสำคัญในศาสนาอิสลามในรูปแบบวิถีชีวิตปกติใหม่ (นิวนอร์มอล) จำกัดจำนวนกลุ่มผู้แสวงบุญ ซึ่งตามปกติผู้คนจากทั่วโลกต่างพากันเดินทางเข้าซาอุดีอาระเบียมากกว่า 2 ล้านคน แต่ปีนี้เนื่องจากภัยระบาดของโคโรนาไวรัส โควิด-19 ทำให้รัฐบาลซาอุดีอาระเบียต้องจัดระเบียบใหม่เพื่อความปลอดภัย โดยไม่อนุญาตผู้แสวงบุญเดินทางมาจากต่างประเทศ แต่อนุญาตเฉพาะชาวต่างชาติที่พำนักอยู่ในประเทศเท่านั้นที่มีสิทธิเข้าร่วมพิธี ท่ามกลางมาตรการป้องกันการแพร่กระจายของเชื้อโควิด-19 อย่างเข้มงวดทุกกระบวนการ ไล่ตั้งแต่การลงทะเบียนแจ้งชื่อและที่อยู่ มาตรการกักกันตัวเองตั้งแต่ที่บ้านจนถึงตามโรงแรมที่พัก ทั้งก่อนและหลังร่วมพิธีนอกจากนั้น ผู้ร่วมพิธีฮัจญ์ทุกคนต้องสวมหน้ากากอนามัยตลอดเวลา ต้องผ่านการตรวจวัดอุณหภูมิร่างกาย ต้องถูกแยกเป็นกลุ่มเล็กๆเพื่อร่วมพิธีสำคัญ แตกต่างจากพิธีฮัจญ์ครั้งก่อนๆ ซึ่งผู้คนจะแออัดยัดเยียดกันเกือบตลอดเวลา ทั้งนี้ คาดว่าผู้ได้รับอนุญาตเข้าร่วมพิธีฮัจญ์ในปีนี้จะเหลือเพียงไม่กี่หมื่นคนเท่านั้นส่วนสถานการณ์ระบาดของโควิด-19 ในซาอุดีอาระเบีย พบผู้ติดเชื้อแล้วมากกว่า 2.7 แสนราย ผู้เสียชีวิตเกือบ 3000 ราย ติดอันดับมากที่สุดชาติหนึ่งในตะวันออกกลาง รัฐบาลซาอุดีอาระเบียเพิ่งยกเลิกมาตรการล็อกดาวน์เมื่อช่วงเดือนที่แล้ว หลังบังคับใช้มาตั้งแต่ช่วงเดือน มี.ค. รวมถึงใช้มาตรการ เคอร์ฟิว ห้ามผู้คนออกจากเคหะสถานตลอด 24 ชั่วโมงในหลายเมืองทั่วประเทศผลกระทบจากมาตรการเข้มงวดควบคุมจำนวน ผู้คนเดินทางเข้าร่วมพิธีฮัจญ์ปีนี้ ทำให้ธุรกิจแทบทุกอย่างขาดรายได้ รวมถึงบริการแท็กซี่ ซึ่งคนขับรถ แท็กซี่รายหนึ่งระบุตามปกติแล้วทุกปีก่อนพิธีฮัจญ์ราว 2-3 เดือน ผู้คนจากทั่วโลกจะพากันเดินทางเข้า ซาอุดีอาระเบีย สร้างรายได้แก่บริการแท็กซี่สามารถดำรงชีวิตอยู่ได้อย่างสบายตลอดทั้งปี แต่ปีนี้สถานการณ์ในเมืองเมกกะเสมือนเมืองร้าง แทบไม่มีผู้คนหลงเหลืออยู่เพียงฝูงนกพิราบเต็มท้องถนน ส่วนบริษัทธุรกิจในปากีสถานช่วยเหลือเดินทางไปร่วมพิธีฮัจญ์ที่ซาอุดีอาระเบีย ต่างก็ได้รับผลกระทบรุนแรงจากมาตรการห้ามชาวต่างชาติเข้าซาอุดีอาระเบีย เนื่องจากชาวปากีสถานเดินทางไปร่วมพิธีฮัจญ์มากที่สุดของโลกแทบทุกปี.
ซาอุดีอาระเบียเริ่มประกอบพิธีฮัจญ์ ศาสนกิจสำคัญในศาสนาอิสลามในรูปแบบวิถีชีวิตปกติใหม่ (นิวนอร์มอล) จำกัดจำนวนกลุ่มผู้แสวงบุญ ซึ่งตามปกติผู้คนจากทั่วโลกต่างพากันเดินทางเข้าซาอุดีอาระเบีย
พิธีฮัจญ์,แสวงบุญ,โควิด-19,โควิดซาอุดีอาระเบีย,ไวรัสโคโรนา,COVID-19,ข่าววันนี้